vaders met consente desselfs sijns vaders om hue te
besorgen van huer duwarien die sij behoude soude
nae de doot ende aflivich des voirs willems
inden gevalle sij hem overleefde dat der selver
katlijnen ombelet vande voirs matheeuse sijnder
erve ende naecomelinge volgen sulle voir de selve
hue duwarie de goede ende rinte naebescreven
Te weten yerst een huys ende hof met sijne toebehoirt
geleg te zichen dair deselve willem nu in
woent alsoe hij dat vercregen heeft tegen arnde
van velmen nae inhoudt scepen brieve van zichen
dair op gemaict It drie lichte gulden oft dair
omtrint tsjaers op deen huys dair bij geleg dwelc
de voirs willem terfpachte heeft uutgeg henricke
van thienen sone wijlen goirts nae inhoudt der brieven
dair af sijnde It eene beempt achter marien torre in
diestersche broeck gelegen alsoe willem dien vercregen
heeft tegen gielijse van boechout nae inhoudt scepen
brieven van loeven It eene beempt geleg te holede
vercregen tegen willem van kermpt nae inhoudt scepen
brieve van boensbeke dair op gemaict It noch eene
beempt gelegen te miskem vercregen teg beerne
van gheelberge nae inhoudt scepen brieve va misken
It een boender lants gelegen int eygen van kersbeke
jaen de biest vercregen tegen jacoppe vranx nae inhoudt
scepen brieve van loeven It noch boend lants inde
selve couthe gecregen tegen jane van thienen nae
inhoudt scepen brieve van loeven op allet recht en
actie dwelc de voirs matheeus oft sijn naecomelinghe
souden moegen eysschen oft pretenden te hebben inde
selve goede tot behoef der voirs katlijne hue leefdage
lang duende ende niet lange behoirlijck renuciende
ende verthijen om alle deselve goede hue voirs leefdage
lang duende voir hue voirs tocht ende duwarie te houden
te besitten ende te gebruycken behalve den selven
matheeuse en sijne erve ende naecomeling huen rechte